En diwez La Villemarque a guitaas ar bed-mañ  Dan eiz euz a viz kerzu, nao bloaz a zo bremañ,  A douez an dud a gare, e maner e dud koz,  Evid moned, a dra-zur, war-zu ar Baradoz.  Ni on-deus leh da gredi ez eo Hersart eüruz,  A-vihanig e kare pedi r Zalver Jezuz,  Beteg an deiz diweza, daoust ma z oa dinerzet,  E lavare an ofis en e levr melenet.  Keuziom eñ, oll, Kenvroiz, keuziom on difennour,  Dalhom beteg an diwez koun or madoberour ;  Pedom an Aotrou Doue da zegas en or bro  Tud ouizieg heñvel outañ, a ray ar vad do zro.  PEMPVED LODENN  BARZONEGOU A BEP SEURT  MARO EUR BREIZAD YAOUANK  Dam hoar-gaer Marharid G….  Jopig ar Gall a zo gwall glañv  Abaoe ma z eo  deuet ar goañv ;  E vammig paour en e gichenn  A zo behiet gand an anken.  Teodou merhed a ya en-dro  Da hortoz ma teuy ar maro ;  A bep seurt traou o-deus gwelet  Abaoe meo Jopig klañvet.  - « Me m-beus klevet e-pad an noz,  Labous-skrijer tost dan ti koz,  O teuler e skrijadennou :  Jopig a varvo en deiziou !… »  - « Klevet em-beus o wigoura  Karrig an Ankou dre ama ;  Heuliet gand kalz a dud varo,  Ez ee vid sur da Gerharo ! »  Ar vammig kêz a zo pleget  39